UTRJEVANJE (1. ura po urniku)

*Cilj: utrditi pridobljeno znanje v tematskem sklopu Organske kisikove spojine.*

**NALOGA: reši naloge na učnem listu\_1del**

Danes delno reši učni list o ORGANSKIH KISIKOVIH SPOJINAH, **in sicer 1. nalogo, 2. nalogo ter 3. a, b nalogo** (poimenovanje in pisanje racionalnih formul alkoholov, karboksilnih kislin, estrov; prepoznati in poimenovati funkcionalne skupine).

Učni list lahko natisneš, rešiš in prilepiš v zvezek ali pa rešitve pišeš v zvezek.

UTRJEVANJE (2. ura po urniku)

*Cilj: utrditi pridobljeno znanje v tematskem sklopu Organske kisikove spojine.*

**NALOGA: reši naloge na učnem listu\_2del**

Dokončaj učni list o ORGANSKIH KISIKOVIH SPOJINAH, **in sicer 3. c, d nalogo, 4. nalogo ter 5. nalogo** (prepoznati in poimenovati funkcionalne skupine; razlikovati med primarnim, sekundarnim in terciarnim alkoholom; razčlenitev estrov na ustrezne alkohole in karboksilne kisline). **Dodatna 6. naloga, jo rešiš, če jo želiš.**

Glede načina reševanja učnega lista ni sprememb - lahko ga natisneš, rešiš in prilepiš v zvezek ali pa rešitve pišeš v zvezek.

Tokrat želim tudi povratno informacijo dela s tvoje strani. Zato mi **rešen učni list ORGANSKE KISIKOVE SPOJINE (cel)** oziroma rešitve napisane v zvezku, posreduj na moj elektronski naslov do **srede, 15. 4. 2020, do 14. ure.**

Rešen učni list ali zapis v zvezku lahko fotografiraš s telefonom ali pa ga skeniraš. Pri fotografiranju bodi pozoren na kakovost slike, da bo mogoče razbrati napisano. Učni list bom vrednotila in vam podla povratno informacijo o delu.

😊 Nasvet: potrudi se in samostojno reši naloge na učnem listu, ker tako dobiš najbolj realno povratno informacijo kaj razumeš in česa ne. Če te slučajno zamika, da bi rešitve prepisali od sošolca, ki ti jih seveda velikodušno posreduje, premisli kaj ti s tem, če sploh, pridobiš. Je takšno početje koristno za tebe, z vidika razumevanja snovi? Namreč, kako potem lahko veš, kaj razumeš in česa ne, če se v problem (nalogo) sploh ne podaš.

Zakaj ti to pišem? Utrjevanju organskih kisikovih spojin, sledi ponavljanje Kislin, baz in soli, nato preverjanje znanja in po preverjanju tudi ocenjevanje znanja. Zaključek, na dolgi rok je snov potrebno razumeti. Torej, kdaj če ne sedaj je najboljša priložnost, da se »z glavo« lotiš problema in me, ko naletiš na težavo tudi prosiš za pomoč. Z veseljem ti pomagam! 😊